Torna “DiverPasqua” amb activitats per a persones amb discapacitat intel·lectual
28 de març 2017

​![](/media/3zpkqwzq/12_c_diverpasqua-2017-copia.jpg)  

La regidoria de Serveis Socials organitza un any més _DiverPasqua 2017_, el programa d'activitats d'oci i temps lliure per a persones amb discapacitat intel·lectual durant les vacances escolars de pasqua. Serà en el CEIP Mediterrani, del 18 al 21, en horari de 9 a 13 h. El termini d'inscripció ja està obert i finalitzarà el 7 d'abril.

Igual que es va fer en el passat nadal, el _DiverPasqua 2017_ es realitzarà com una activitat inclusiva en el mateix espai que la _[Pasqua de xiquetes/s](/es-va/Actualidad/Pagines/pascua_xiquets_2017.aspx)_. Des de la delegació de Serveis Socials “**volem generar espais comuns de convivència, on les diferències d'habilitats no siguen més que una anècdota i una oportunitat per a unir a estos xiquets i xiquetes i no una barrera que justifique la separació**” ha declarat la regidora, Mónica Caparrós.

Entre les activitats, hi haurà un taller de manualitats per a realitzar objectes típics; psicomotricitat gruixuda i expressió corporal amb jocs de textures i de sensacions tèrmiques; musicoteràpia amb cançons tradicionals i excursions culturals.

Amb un mínim de 10 i un màxim de 20 persones, la inscripció al programa es pot realitzar presentant una fitxa amb les dades personals del pare, mare o tutor del participant, les activitats a realitzar i les dades del participant, i la instància corresponent en els registres de l'Ajuntament (indicats més a baix), dirigida al departament de Serveis Socials, fins al 7 d'abril de 2017. La selecció de participants serà per rigorós ordre d'entrada en el registre. El cost del curs serà de 35 euros, amb possibilitat de subvenció a través del departament per a les famílies amb escassos recursos econòmics.

**Llocs on presentar les sol·licituds**

\-  Centre Cívic, Camí Reial, 67.

\-  Tinència d’Alcaldia del Port de Sagunt, c/ Progrès, 37.

\-  PROP, plaça Ramón de la Sota s/n, edifici La Rotonda Port.

\-  Departament de Serveis Socials: Centre Cívic Antic Sanatori. 

*   [](http://www.facebook.com/sharer.php?u=https://aytosagunto.es/va/actualitat/torna-diverpasqua-amb-activitats-per-a-persones-amb-discapacitat-intel-lectual/ "Facebook")
*   [](http://twitter.com/share?url=https://aytosagunto.es/va/actualitat/torna-diverpasqua-amb-activitats-per-a-persones-amb-discapacitat-intel-lectual/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-diverpasqua-amb-activitats-per-a-persones-amb-discapacitat-intel-lectual/ "Linked In")
*   [](mailto:?body=https://aytosagunto.es/va/actualitat/torna-diverpasqua-amb-activitats-per-a-persones-amb-discapacitat-intel-lectual/)